Dotació econòmica de les aportacions de la Generalitat
Finançament en situacions d'urgència
Aprovació de les anualitats del PUOSC
Bases específiques de la línia d'inversions
Bases específiques de la línia de manteniment i conservació
Programa de cooperació municipal de la Diputació de Girona
Pla d'acció municipal de la Diputació de Tarragona (PAM)
Bases reguladores i d'execució del Programa d'inversions locals del Pla d'acció local de Lleida
Bases reguladores i d'execució del Programa d'arrendaments i subministraments del Pla d'acció local de Lleida
Bases reguladores i d'execució del Programa d'ajuts als consells comarcals i al Conselh Generau d'Aran per al manteniment de la xarxa de camins locals del Pla d'acció local de Lleida
El Reial decret 2115/1978, de 26 de juliol, va transferir les competències de l'Estat a la Generalitat en matèria d'inversió en obres i serveis als ens locals.
Pel Decret de 8 d'abril de 1980, es va establir per primera vegada l'elaboració i aprovació del Pla únic d'obres i serveis de Catalunya, que s'ha anat programant ininterrompudament en períodes pluriennals fins a l'actualitat.
La Llei 7/1985, de 2 de abril, reguladora de les bases del règim local, va reconèixer el règim especial de Catalunya i diferents sentències posteriors del Tribunal Constitucional confirmaren el caràcter únic i exclusiu del Pla únic d'obres i serveis a Catalunya.
L'Estatut d'autonomia de Catalunya preveu la competència i el deure de la Generalitat en el desenvolupament de programes de cooperació amb els ens locals del nostre territori encaminats al progrés i l'equilibri territorial, per la qual cosa el PUOSC esdevé l'eina principal de cooperació de la Generalitat amb els ens locals per assolir la construcció d'equipaments i serveis que eviten la despoblació i fomenten l'equilibri territorial.
L'aprovació, l'impuls i el seguiment d'aquest instrument de cooperació és, doncs, competència única i obligatòria de la Generalitat de Catalunya i la seva funció és coordinar tots els esforços de les diverses administracions de Catalunya per emmarcar la cooperació econòmica entre administracions adreçada a crear noves infraestructures i nous equipaments als municipis, amb la finalitat última de millorar la qualitat de vida de la població.
Aquesta cooperació econòmica no pot ser una altra que la que esdevé de l'aplicació de la fórmula establerta en la disposició transitòria segona de la mateixa Llei 23/1987, de 23 de desembre, reguladora del Pla únic d'obres i serveis.
Aquestes inversions es concreten en obres i serveis públics tals com enllumenat públic, cementiri, recollida de residus, neteja viària, abastament domiciliari d'aigua potable, i altres equipaments culturals, esportius, docents o socials que avui esdevinguin estratègics o necessaris.
El disseny del nou període es fa pensant en les necessitats reals dels ens locals i amb la voluntat de garantir la viabilitat econòmica financera de tots els projectes que es duguin a terme.
La coordinació entre departaments i administracions esdevé una possibilitat única, tant per millorar la fortalesa del Pla, com per evitar la construcció d'infraestructures innecessàries, sobredimensionades o que no tinguin la viabilitat assegurada.
Com a novetats principals, cal destacar que el Programa recupera l'esperit unitari, i estableix les eines i principis per tal que la coordinació entre departaments i administracions sigui exemplar.
Desapareixen els programes específics gestionats pel Departament de Governació i Relacions Institucionals, que avui, en gran mesura, han perdut el sentit original.
L'objecte de la convocatòria inclou, com en les convocatòries anteriors, les inversions reals de les entitats locals.
Així mateix, inclou, per primera vegada, les despeses corrents de reparacions, manteniment i conservació, previstes a la classificació econòmica de l'estructura dels pressupostos locals amb un triple objectiu: contribuir a l'impuls econòmic local, i promoure accions de suport en el sector de la construcció; alliberar despesa corrent dels ens locals, per permetre la seva destinació a altres accions que garanteixin l'estat del benestar, i fomentar la cultura del manteniment de les inversions fetes abans de l'inici de noves obres.
Aquest programa de manteniment té un màxim garantit per tots els municipis i adequa el repartiment amb criteris de població, extensió, etc.
També es preveu la possibilitat de fer noves inversions, però sota uns criteris de prioritat que avui s'imposen: infraestructures bàsiques; obres ben dimensionades; garantia de viabilitat; mancomunació de serveis i creació de riquesa i llocs de treball.
Les inversions tenen garantida la seva viabilitat econòmica, d'acord amb el que estableix la disposició addicional 16 de la Llei 5/2012, de 20 de març, de mesures fiscals i financeres, i de creació de l'impost sobre les estades en establiments turístics, perquè l'ens local estigui en situació d'equilibri financer per iniciar el procediment de licitació i adjudicació, i es prevegin, en cas contrari, mesures que garanteixen el retorn a l'equilibri, ja sigui per poder desenvolupar el projecte més endavant, o bé amb motiu de la destinació d'una part substancial de la subvenció a pagar inversions ja fetes o amortitzar préstecs amb motiu d'altres inversions.
El nou PUOSC té una tramitació més simple i manté alhora totes les garanties de legalitat.
Pel que fa a la línia de subvencions per a inversions en obres i serveis, les actuacions que presentin els ens beneficiaris només es poden incloure en una de les anualitats del Pla.
En la planificació del PUOSC per al període 2013-2016 s'introdueix la Comissió de Valoració, encarregada d'aplicar els criteris de selecció per a la línia d'inversions i de proposar a la Comissió de Cooperació Local de Catalunya la planificació i la formulació dels plans, amb la voluntat de coordinar millor les diferents administracions actuants i prioritzar totes les inversions estratègiques.
Augmenten els límits màxims de percentatge de subvenció per a cada actuació, per tal de contrarestar la dificultat dels ens locals per acumular recursos propis o accedir a crèdits.
En el cas que l'ens beneficiari es trobi en situació de desequilibri financer pot optar entre sol·licitar l'ajornament de l'execució de l'actuació fins assolir l'equilibri o renunciar a la subvenció atorgada; en aquest cas, pot rebre fins al 50% de la subvenció prevista per destinar aquest import a sufragar despeses d'inversions o obres ja fetes.
En el cas de les actuacions incloses en l'anualitat 2016, l'ens beneficiari no pot optar per sol·licitar l'ajornament de l'execució.
Amb totes aquestes novetats, entre d'altres, s'ha assolit un instrument que aconsegueix fer viable el Programa per al quadrienni 2013-2016, no només des del punt de vista econòmic, sinó també perquè millora i simplifica la seva sol·licitud, tramitació, i justificació, alhora que conserva el caràcter d'instrument bàsic per al progrés de tots els municipis de Catalunya.
En conseqüència, atesa la proposta de convocatòria del PUOSC corresponent al període 2013-2016 formulada per la Comissió de Cooperació Local de Catalunya;
A proposta de la vicepresidenta del Govern i consellera de Governació i Relacions Institucionals i d'acord amb el Govern,
Aquestes subvencions es regeixen pel procediment de simple concurrència, és a dir, que s'atorgaran amb la presentació de la sol·licitud i el compliment de tots els requisits continguts en aquestes bases.
La quantitat màxima que s'atorga és la calculada en funció de l'apartat a) de l'annex 9.
—2 Objecte de la línia de subvencions per a despeses de reparacions, manteniment i conservació
2.1 Són subvencionables les despeses de reparació, manteniment i conservació d'actuacions que s'apliquin a l'article pressupostari 21 de l'annex 3 de l'Ordre EHA/3565/2008, i que es duguin a terme dins el període d'execució del PUOSC 2013-2016.
2.2 No tenen caràcter subvencionable les despeses que s'hagin d'imputar al capítol 1, despeses de personal, ni a la resta d'articles del capítol 2, despeses corrents en béns i serveis, de l'annex 3 esmentat.
Poden sol·licitar la línia de despeses de reparacions, manteniment i conservació:
b) Les entitats municipals descentralitzades.
c) Les comarques que, prèviament a la formulació anual del PUOSC, hagin assumit competències municipals per qualsevol dels mecanismes que preveu el Decret legislatiu 4/2003, de 4 de novembre, pel qual s'aprova el Text refós de la Llei de l'organització comarcal de Catalunya, en les obres i serveis de competència municipal i d'abast o interès supramunicipal o comarcal, previstes en els programes d'actuació comarcal respectius.
4.1 Per sol·licitar les subvencions per a despeses de reparacions, manteniment i conservació, els ens locals interessats han de presentar, juntament amb el model de sol·licitud previst en la base 4 de l'annex 1, una memòria descriptiva de les despeses que es finançaran a càrrec de la subvenció al llarg del quadrienni 2013-2016.
5.1 La dotació econòmica de la línia de subvencions per a despeses de reparacions, manteniment i conservació per al període 2013-2016 es distribueix entre els ens locals beneficiaris aplicant les bases de distribució que estableix l'article 4 de la Llei 23/1987.
5.2 La distribució entre els municipis es du a terme d'acord amb la fórmula que figura en l'apartat a) de l'annex 9 d'aquest Decret, que determinarà l'import màxim que correspon a cada ens beneficiari.
5.3 L'import assignat a les entitats municipals descentralitzades es calcula proporcionalment a la seva població respecte a la població total del municipi al qual pertanyen.
5.5 Els romanents generats per l'execució d'aquesta línia de subvencions no es poden destinar a augmentar la subvenció atribuïda a altres ens beneficiaris, com tampoc no es poden incorporar a la dotació econòmica prevista per a les anualitats següents.
—6 Renúncia a la subvenció per aplicar-la a la línia per a inversions
7.1 Els ens locals beneficiaris han de presentar la documentació justificativa des de l'1 de juny fins al 30 de setembre de cada any de vigència del PUOSC als serveis territorials corresponents.
7.2 Els ens locals, en estar sotmesos a la Llei 118/2010, de 7 de juny, de la Sindicatura de Comptes, i a fiscalització prèvia d'acord amb el Reial decret legislatiu 2/2004, de 5 de març, d'aprovació del Text refós de la Llei d'hisendes locals, han de presentar:
Un model normalitzat de compte justificatiu simplificat, que conté:
Una relació classificada de les despeses i les inversions de l'activitat, amb indicació del creditor i del document, l'import, la data d'emissió, amb el detall d'ingressos o subvencions que hagin finançat l'activitat subvencionada i amb indicació de l'import i la procedència, signada per l'interventor/la interventora o el/la secretari/ària interventor/a.
El certificat de l'interventor/la interventora de l'entitat que acrediti que els pagaments corresponen a accions correctament realitzades i a despeses subvencionables i justificades mitjançant factures o altres documents comptables de valor probatori equivalent, amb el vistiplau de l'alcalde.
Una memòria justificativa del compliment de les condicions establertes en les bases, amb indicació de les activitats realitzades i dels resultats obtinguts.
8.1 La tramitació del pagament d'aquesta línia s'inicia posteriorment a la presentació de la documentació justificativa.
8.2 El pagament d'aquestes subvencions es fa en funció de les factures presentades, sense necessitat que es trobin efectivament abonades amb una tramitació única, a partir del moment en què s'hagi exhaurit el termini de justificació o bé un cop presentats els justificants per l'import total de la subvenció.
8.3 S'abona fins al 100% de les despeses justificades amb el límit de l'import de subvenció que li correspon d'acord amb el que disposa la base 5, apartats 2, 3 i 4.
En cas que l'ens beneficiari justifiqui unes despeses inferiors a la subvenció atribuïda, aquesta es redueix fins a l'import justificat, i sempre que es doni compliment a la finalitat subvencionada.
9.1 El Departament de Governació i Relacions Institucionals, mitjançant els serveis territorials, pot dur a terme actuacions de comprovació sobre la correcta execució de l'actuació i gestió de la subvenció.
9.2 Si com a conseqüència d'aquestes actuacions de comprovació es detecta un incompliment de les bases en la tramitació de l'expedient, es requereix l'ens beneficiari perquè presenti la documentació corresponent.
9.3 Les justificacions presentades per a aquesta línia de subvencions se sotmeten a una actuació de comprovació mitjançant mostreig aleatori sistemàtic.
El mètode de mostreig es determina mitjançant una instrucció de la Direcció General d'Administració Local.
—10 Revocació, reintegrament i infraccions administratives
10.1 En cas que es produeixi un incompliment de les bases i/o la convocatòria, la persona titular de la Direcció General d'Administració Local, a proposta dels serveis territorials, inicia l'expedient corresponent de revocació total o parcial de la subvenció i, si escau, demana el reintegrament de les subvencions amb els interessos legals corresponents.
10.2 En aplicació del principi de proporcionalitat, es té en compte l'assoliment de la finalitat per a la qual es va concedir la subvenció, i el fet que es pugui destinar a l'ús general o al servei públic.
10.3 Sens perjudici del punt anterior, els esmentats incompliments poden ser constitutius d'una infracció administrativa en matèria de subvencions, i poden donar lloc a la incoació del procediment sancionador corresponent.